hotchpotch/miracl-hf-unified huggingface dataset:
Catharina Kock
Catharina Kock (s. ) on suomalainen kalpamiekkailija, jonka seura on Helsingin Miekkailijat (HFM). Kockin valmentajana toimii Peter Neelis. Vuonna 2008 Catharina Kock voitti ensimmäisen kalvan suomenmestaruuden aikuisten sarjassa.
Juniorisarjoissa Kock on voittanut suomenmestaruuden vuosina 2006, 2007 ja 2008 alle 17-vuotiaiden ja vuosina 2007 ja 2008 alle 20-vuotiaiden sarjassa.
Catharina Kockin äiti, Lena Tallroth-Kock on myös moninkertainen suomenmestari kalvalla ja floretilla. Catharinan sisko Michaela Kock ja veli Joachim Kock miekkailevat myös maajoukkuetasolla
Vuonna 2012 Catharina Kock voitti U23 EM-hopeaa.
Uolevi Kianto
Sorjo Uolevi Sotaprinssi Kianto (10. marraskuuta 1917 Hailuoto – 10. helmikuuta 2000 Oulu) oli suomalainen opettaja, toimittaja ja kirjailija.
Kiannon vanhemmat olivat kirjailija Ilmari Kianto ja opettaja Siviä Karppi. Hän kävi keskikoulun Joensuun lyseossa ja aloitti 1937 työskentelyn lehtialalla aluksi Pohjois-Karjalassa. Vuonna 1938 Uolevi Kianto oli työssä Kajaanissa ilmestyneessä Kainuun Suunta-lehdessä ja 1939 oululaisessa Pohjolan Suunta-lehdessä.
Uolevi Kianto toimi myöhemmin äidinkielen ym. aineiden tuntiopettajana Pohjois-Pohjanmaan Keskusammattikoulussa, äidinkielen opettajana Oulun kauppaoppilaitoksessa 1959-1977, kirjastonhoitajana sekä äidinkielenopettajana Oulun ammattikoulussa ja lisäksi äidinkielenopettajana muun muassa myyjäkursseilla. Hän toimi eri lehtien kirjallisuus- ja teatteriarvostelijana ja julkaisi itse novelleja, runoja ja matkakertomuksia.
Dietmar Hopp Stadion
Dietmar Hopp Stadion on jalkapallostadion, joka sijaitsee Sinsheimissa Saksassa. Se oli TSG 1899 Hoffenheimin kotikenttä tammikuuhun 2009 asti, jolloin uusi Rhein-Neckar-Arena valmistui. Stadion on nimetty Dietmar Hoppin mukaan ja sen kapasiteetti on 6350 katsojaa.
Mirdat V
Mirdat V (, nimen latinisoitu muoto "Mithridates") oli Iberian (paikallisesti Kartlin eli itäisen Georgian) kuningas Khosroiani-dynastiasta. Hän hallitsi keskiaikaisen georgialaisen kirjallisen perinteen mukaan 12 vuoden ajan vuosina 435–447 (per Cyril Toumanoff).
Mirdat oli kuningas Artšilin poika ja seuraaja. Georgialaiset kronikat ylistävät Mirdatia tämän hurskaudesta, mutteivät kerro lainkaan yksityiskohtia hänen hallinnostaan. Hän oli naimisissa Sagdukhtin, Gardmanin mihranidiprinssi Barzabodin tyttären kanssa. Hän oli seuraajansa Vakhtang I:n isä.
Erkka Kare
Pertti Erik Paakkanen kirjailijanimeltään Erkka Kare (s. 17. kesäkuuta 1915 Uuras) on suomalainen kirjailija. Hän käytti myös nimimerkkejä "Henry Grant", "Jack Rogers" ja "Marcel Sarlat".
Vanessa L. Williams
Vanessa Lynn Williams (s. 18. maaliskuuta 1963) on yhdysvaltalainen laulaja-lauluntekijä ja näyttelijä. Williams teki historiaa 17. syyskuuta 1983, kun hänet kruunattiin ensimmäisenä afroamerikkalaisena naisena Miss Americaksi.
Nykyisin Williams muistetaan näyttelijäntöistään, eritoten Wilhelmina Slaterin roolista ABC:n komediasarjassa "Ruma Betty" vuosina 2006–2010. Hän näytteli myös "Täydelliset naiset" -televisiosarjassa seitsemännellä ja kahdeksannella tuotantokaudella Renee Perryä.
Williams on syntynyt Bronxissa, New Yorkissa. Hänen vanhempansa (Helen ja Milton Augustine Williams Jr.) ovat musiikin opettajia. Williamsilla on pikkuveli nimeltään Chris, joka on myös näyttelijä. DNA-testin mukaan Williamsin syntyperästä 11 % on Suomesta ja yli puolet Afrikasta.
Williams hallitsi pianon- ja käyrätorven soiton, mutta oli erittäin kiinnostunut laulamisesta. Hän sai stipendin vuonna 1981–1983 aikaisesta opiskelustaan. Hän keskeytti koulun Miss America -kilpailun takia, ja sen jälkeen hän keskittyi pelkästään viihdeuraansa.
Williams on katolilainen. Hän on ollut naimisissa kahdesti. Hänen ensimmäinen avioliittonsa oli Ramon Hervey II:n kanssa vuosina 1987–1997. Heillä on kolme lasta, jotka ovat syntyneet vuosina 1987, 1989 ja 1993.
Hänen toinen avioliittonsa oli entisen NBA-koripallonpelaaja Rick Foxin kanssa. He menivät naimisiin syyskuussa 1999 ja heillä on toukokuussa 2000 syntynyt tytär. Fox haki avioeroa elokuussa 2004.
Datši
Datši (), myös Dartši () tai Dartšil (), oli Iberian (paikallisesti Kartlin eli itäisen Georgian) kuningas Khosroiani-dynastiasta. Keskiaikaisen georgialaisen kirjallisen perinteen mukaan hän hallitsi 12 vuoden ajan noin vuosina 522–534. Hänelle annettiin maantieteellinen liikanimi "Udžarmeli" (), sillä hän vietti useita vuosia palatsissaan Udžarmassa.
Keskiaikaisten georgialaisten kronikoiden mukaan Datši oli kuningas Vakhtang I Gorgasalin vanhin poika. Hänen äitinsä oli Balendukht, Persian sassanidikuninkaan Hormizd III:n tytär. Hän seurasi valtaistuimelle isäänsä, joka oli aloittanut epäonnistuneen kapinan sassanidien valtaa vastaan, ja harjoittikin neuvottelevampaa politiikkaa iranilaisisäntiään kohtaan. Tukikohdastaan Udžarmasta Kakhetissa hän johti yrityksiä käännyttää vuoristoalueiden alamaisensa vahvemmin kristinuskoon. Udžarma oli ollut Khosroianien kuninkaallinen residenssi dynastian alkuvaiheista lähtien. Datši laajensi myös Tbilisin kaupunkia ja sai valmiiksi sen linnoituksen rakennustyöt, jotka hänen isänsä oli aloittanut. Häntä seurasi valtaistuimelle hänen poikansa Bakur II.
Einari Kovero
Huugo Einari August Kovero (10. joulukuuta 1892 Jyväskylä – 21. kesäkuuta 1976 Jyväskylä) oli suomalainen lyseon lehtori ja runoilija.
Einari Koveron vanhemmat olivat Jyväskylän lyseon latinankielen lehtori Karl Adolf Kovero ja Johanna Richter. Hän pääsi ylioppilaaksi 1911 Jyväskylän lyseosta ja valmistui filosofian kandidaatiksi 1924. Kovero toimi latinan ja suomen kielen nuorempana lehtorina Kemin yhteislyseossa 1926 ja Porin lyseossa 1927–1933. Hän oli Jyväskylän lyseon latinan ja suomen kielen lehtorina vuodesta 1933. Kovero toimi myös Porin lyseon vararehtorina 1927–1929, rehtorina 1929–1933 sekä Jyväskylän lyseon vararehtorina 1939–1944.
Saksalainen kirjasto
Saksalainen kirjasto eli Deutsche Bibliothek Helsinki on 1881 perustettu saksankielisten maiden kulttuuria edustava kirjasto Helsingissä.
Sen historia alkaa vuodesta 1877, jolloin perustettiin lukupiiri. Lukupiirin kirjat lahjoitettiin myöhemmin saksalaiselle seurakunnalle, jonka yhteyteen syntyi sitten kirjasto. Vuonna 1927 kirjastoon liitettiin Saksalaisen koulun kirjasto ja Saksalaisen yhdistyksen kirjasto. Kaikille avoin kirjasto sisälsi noin 2 000 nidettä.
Kirjaston keskeiseksi tehtäväksi asetettiin Suomea käsittelevän kirjallisuuden Fennica-osasto, joka on kasvanut laajaksi 4 000 niteen kirjastoksi.
Kirjasto suljettiin 1944 rauhansopimuksen mukaan. Vuonna 1955 perustettiin kirjaston uudelleen aloittamiseksi ”Helsingin saksalainen kirjastoyhdistys”, joka edelleen ylläpitää kirjastoa. Kirjaston nykyisten 35 000 niteen keskeinen alue saksalainen filologia laajasti käsitettynä eli kieli- ja kirjallisuustieteen sekä kaunokirjallisuuden lisäksi on huomioitu myös saksankielisten maiden historia, kulttuuri ja maantuntemus.
Kirjasto järjestää yleisötilaisuuksia. Vuodesta 1967 lähtien julkaissut vuosikirjaa ”Jahrbuch für finnisch-deutsche Literaturbeziehungen”.
Saksalainen kirjasto toimii Kaartinkaupungissa Kasarmitorin pohjoisreunalla osoitteessa Pohjoinen Makasiinikatu 7.
Vanessa Williams
Vanessa Williams on seuraavien henkilöiden nimi:
Tomáš Slavík
Tomáš Slavík (s. 29. huhtikuuta 1981 Jilemnice, Tšekkoslovakia) on tšekkiläinen yhdistetyn hiihtäjä.
Slavík on osallistunut MM-kilpailuihin vuosina 2003, 2005, 2007, 2009 ja 2011. Parhaat arvokisasijoituksensa hän saavutti Oslsosa 2011 oltuaan suurmäen Gundersen-kilpailussa seitsemäs ja normaalimäen kilpailussa yhdestoista. Hän on ottanut osaa myös Torinon 2006 ja Vancouverin 2010 olympialaisiin ollen parhaimmillaan 20:s Vancouverin normaalimäen Gundersen-kilpailussa.
Maailmancupissa Slavík on kilpaillut kaudesta 2003–2004 lähtien. Hän sijoittui ensimmäisen kerran kymmenen parhaan joukkoon oltuaan viides Oslon sprinttikilpailussa maaliskuussa 2007. Hän uusi sijoituksen Klingenthalin normaalikilpailussa helmikuussa 2009. Ensimmäisen palkintokorokepaikkansa hän saavutti oltuaan kolmas Klingenthalissa helmikuussa 2012.
Slavík edustaa Dukla Liberec -seuraa.
Bakur II
Bakur II (, nimen latinisoitu muoto "Bacurius") oli Iberian (paikallisesti Kartlin eli itäisen Georgian) kuningas Khosroiani-dynastiasta vuosina 534–547.
Bakur oli kuningas Datšin poika ja seuraaja. Keskiajan georgialaisen kronikoitsijan Džuanšerin mukaan Bakur kuoli jättäen jälkeensä yhdeksän lasta, ja Iberia joutui sassanidien hallintaan.
Parsman V
Parsman V (, nimi joskus latinisoitu muotoon "Pharasmanes") oli Iberian (paikallisesti Kartlin eli itäisen Georgian) kuningas Khosroiani-dynastiasta vuosina 547–561.
Hän oli kuningas Bakur II:n poika ja seuraaja. Häntä seurasi valtaistuimelle hänen veljenpoikansa Parsman VI.
Osvald Rahkonen
Sulo Einar Osvald (Osmo) Rahkonen (12. tammikuuta 1921 Kymi – 1997) oli suomalainen opettaja ja kirjailija. Hän on käyttänyt nimimerkkejä "Ossi Haimi" ja "Risto Osvala". Rahkonen kirjoitti tarinoita lukemistolehtiin käyttäen myös nimiä "Ossi Valle Rahkonen" sekä "Osv." tai "Osvi Rahkonen".
Rahkonen valmistui merkonomiksi Kotkan kauppaopistosta 1941. Hän suoritti vielä ylioppilastutkinnon Kymin yhteiskoulussa 1956 ja valmistui kansakoulunopettajaksi Oulun yliopiston opettajainvalmistuslaitokselta vuonna 1960.
Rahkonen toimi kansakoulunopettajana 1947–1958 ja oli sitten kaupallisten aineiden opettajana Limingan kansalaiskoulussa 1960–1972 ja aineenopettajana Limingan peruskoulun yläasteella 1972–1979.
Osvald ja Anni Rahkonen saivat Limingan kunnan kulttuuripalkinnon vuonna 1990.
Qiao Hong
Qiao Hong (s. 21. marraskuuta 1968 Wuhan) on kiinalainen entinen pöytätennispelaaja.
Qiao saavutti olympialaisissa kahdesti nelinpelin kultaa: Barcelonasta 1992 ja Atlantasta 1996 - molemmilla kerroilla hänen parinaan oli Deng Yaping.
Kaksinpelistä hän saavutti Barcelonan kisoista hopeaa ja Atlantan kisoista pronssia.
Hänet valittiin pöytätenniksen Hall of Fameen vuonna 2005.
Parsman VI
Parsman VI (, nimi joskus latinisoitu muotoon "Pharasmanes") oli vuonna 561 Iberian (paikallisesti Kartlin eli itäisen Georgian) kuningas Khosroiani-hallitsijasuvusta. Hänen valtakautensa pituutta ei tunneta. Kuninkaan valta oli hänen aikanaan suureksi osaksi nimellistä, sillä Iberiaa hallitsi sassanidien valtakunta.
Parsman VI oli edeltäjänsä kuningas Parsman V:n veljenpoika. Parsman VI:ta seurasi vuorostaan hänen poikansa Bakur III.
Bakur III
Bakur III (, nimen latinisoitu muoto "Bacurius", k. 580) oli Iberian (paikallisesti Kartlin eli itäisen Georgian) viimeinen kuningas Khosroiani-dynastiasta. Hänen kuolemansa jälkeen Persian sassanidit lakkauttivat Iberian monarkian.
Hän seurasi valtaistuimelle isäänsä kuningas Parsman VI:ta. Hänen valtaannousunsa ajankohtaa ei tunneta, mutta hän hallitsi samaan aikaan kuin Persian Hormizd IV. Bakurin valta oli suhteellisen rajoitettua eikä ulottunut juurikaan kuninkaan linnoituksen ulkopuolelle Udžarmassa. Maan pääkaupunkia Tbilisiä ja sisä-Iberiaa hallitsivat sassanidit ilman välikäsiä. Kun Bakur kuoli vuonna 580 Hormizd IV tarttui tilaisuuteen kuningasvallan lakkauttamiseksi Iberiassa.
Emmanuel Collard
Emmanuel Collard (s. 3. huhtikuuta 1971 Arpajon, Essonne, Ranska) on ranskalainen autourheilija. Hän voitti Le Mans Series -sarjan LMP1-luokan mestaruuden vuosina 2005 ja 2006 Jean-Christophe Boullionin kanssa. Tallina oli Pescarolo Sport. Collard oli mukana voittamassa vuoden 2008 Sebringin 12 tunnin ajoa.
Collard ajoi vuosina 1991–1992 Formula 3000 -sarjassa. Vuosina 1994–1996, 2000 ja 2002 hän ajoi Porsche Supercupissa. Vuonna 1996 hän voitti sarjan mestaruuden. Lisäksi hän on ajanut muun muassa American Le Mans Series -sarjassa ja FIA GT Championshipissa. Collard on osallistunut useaan Le Mansin 24 tunnin ajoon.
Collard on ollut Formula 1 -sarjassa testikuljettajana: Ligierillä 1990–1991, Benettonilla 1995, Tyrrellillä 1996, Prostilla 1997 ja Arrowsilla 1998.
Manuel Reuter
Manuel Reuter (s. 6. joulukuuta 1961 Mainz, Länsi-Saksa) on entinen saksalainen autourheilija. Hän voitti Le Mansin 24 tunnin ajon vuosina 1989 ja 1996. Reuter ajoi vuosikaudet vanhassa DTM:ssä ja sen jälkeen ITC:ssä, jonka mestaruuden hän voitti vuonna 1996 Opelilla. Reuter ajoi myös uudessa DTM:ssä vuosina 2000–2005 ja lopetti uransa kauden 2005 jälkeen.
The Age of Love (trance)
The Age of Love on Age of Loven (Bruno Sanchioni ja Giuseppe Chierchia) trance-kappale ja -single. Se julkaistiin alun perin belgialaisella Diki Records -levymerkillä vuonna 1990, ja sitä pidetään yhtenä ensimmäisistä varsinaisista trance-äänitteistä. Kappaleesta on vuosien varrella tehty lukemattomia uudelleenmiksauksia (muun muassa Jam & Spoon), ja siitä on tullut tyylilajinsa klassikko.
Estadio de los Juegos Mediterráneos
Estadio de los Juegos Mediterráneos eli Estadio Mediterráneo on urheilustadion Almeríassa Espanjassa. Se toimii kaupungin jalkapalloseuran Unión Deportiva Almerían kotistadionina.
Stadionin rakennustyöt aloitettiin heinäkuussa 2002, ja sen avajaisia vietettiin kaksi vuotta myöhemmin. Rakennuskustannukset olivat 21 miljoonaa euroa. Alkuperäinen yleisökapasiteetti oli 15 000, mutta sitä on sittemmin kasvatettu lisäkatsomoiden avulla 23 000:een.
Stadion toimi vuoden 2005 Välimeren kilpailuiden () pääareenana, mistä tulee myös sen nimi. Stadionilla järjestettiin kilpailuiden avajaiset ja päättäjäiset sekä yleisurheilun ja jalkapallon kilpailutapahtumia.
Heinä–elokuun vaihteessa 2004 stadionilla kilpailtiin yleisurheilun Espanjan-mestaruuksista. Espanjan jalkapallomaajoukkue pelasi stadionilla MM-karsintaottelun San Marinoa vastaan 9. helmikuuta 2005.
Mies joka ei ollut siellä
Mies joka ei ollut siellä on Joel ja Ethan Coenin ohjaama ja käsikirjoittama elokuva. Se sai ensi-iltansa Cannesin elokuvajuhlilla vuonna 2001. Elokuva kertoo apaattisesta pikkukaupungin parturista, joka saa mahdollisuuden rikastua ja päättää muuttaa kohtalonsa. Tyyliltään elokuva edustaa jälkinoiria.
"The New York Timesin" kriitikot valitsivat "Miehen joka ei ollut siellä" vuonna 2004 yhdeksi kaikkien aikojen tuhannesta parhaasta elokuvasta maailmassa.
Immo Huhtinen
Immo Uolevi Huhtinen (30. elokuuta 1932 Viipuri – 1. kesäkuuta 1998 Raisio) oli suomalainen pistooliampuja.
Immo Huhtinen saavutti MM-kilpailuissa joukkuehopeaa 10 m ilmapistoolilla Phoenixissa 1970. Hän edusti Suomea kolmissa olympialaisissa, Tokiossa 1964, Méxicossa 1968 ja Münchenissä 1972. Parhaaksi olympiasaavutukseksi Huhtiselle jäi Tokion 10. sija 50 m vapaapistoolissa tuloksella 546.
Seppo Irjala
Seppo Juhani Irjala (s. 2. joulukuuta 1937) on suomalainen pistooliampuja.
Seppo Irjala edusti Suomea 50 m vapaapistoolissa Münchenin olympialaisissa 1972 ja sijoittui yhdeksänneksitoista tuloksella 548.
Matti Patteri
Matti Juhani Patteri (s. 5. marraskuuta 1941) on suomalainen pistooliampuja.
Matti Patteri on saavuttanut MM-kilpailuissa Phoenixissa 1970 joukkuehopeaa 10 m ilmapistoolilla. Hän on myös edustanut Suomea olympialaisissa Méxicossa 1968 50 m vapaapistoolissa sijoittuen yhdeksänneksi tuloksella 554.
Age of Love
Age of Love voi tarkoittaa muun muassa:
Megatropolis
Megatropolis on Iron Saviorin kuudes studioalbumi, joka julkaistiin vuonna 4. kesäkuuta 2007.
Olustvere
Olustvere () on pienkauppala () Põhja-Sakalan kunnassa Viljandimaalla Virossa. Siellä sijaitsee Olustveren kartano, joka on luultavasti rakennettu 1500-luvun puolivälissä. Olustveressa toimii yläkoulu ja Olustveren palvelu- ja maatalouskoulu.
Vuonna 2005 muodostettiin Suure-Jaanin kunta yhdistämällä vanha Suure-Jaanin kunta, Suure-Jaanin kaupunki, Olustveren kunta ja Vastemõisan kunta. Vuoden 2017 kuntauudistuksessa Võhman kaupunki sekä Kõon, Kõpun ja Suure-Jaanin kunnat yhdistettiin uudeksi Põhja-Sakalan kunnaksi.
Seppo Saarenpää
Seppo Ilmari Saarenpää (s. 5. syyskuuta 1937 Helsinki) on suomalainen pistooliampuja.
Seppo Saarenpää on saavuttanut MM-kilpailuissa kolme kultaa, kolme hopeaa ja pronssin. Phoenixissä 1970 hän saavutti joukkuehopeaa 10 m ilmapistoolissa. Saarenpää saavutti Soulissa 1978 joukkuemaailmanmestaruuden 10 m ilmapistoolissa, 25 m isopistoolissa ja 25 m vakiopistoolissa. Henkilökohtaisissa kilpailuissa hän oli 10 m ilmapistoolissa ja 25 m vakiopistoolissa hopealla ja pronssilla 25 m isopistoolissa.
Saarenpää edusti Suomea olympialaisissa Méxicossa 1968 ja Moskovassa 1980. Méxicossa hän sijoittui 50 m vapaapistoolissa 22:nneksi tuloksella 546 ja Moskovassa samassa lajissa viidenneksi samalla tuloksella (565) pronssimitalistin kanssa.
Alexander Nikuradse
Alexander Nikuradse (; 10. marraskuuta 1900 – 13. kesäkuuta 1981) oli georgialaissyntyinen fyysikko ja geopoliitikko. Hän solmi Saksassa ollessaan suhteita natseihin, joiden avulla hän pääsi vaikuttamaan heidän Kaukasian suunnitelmiinsa. Hän toimi soveltavan fysiikan parissa, tutkien etenkin dielektrisiä aineita. Suurimman osan tutkimuksistaansa hän kirjoitti pseudonyymillä Al. Sanders.
Nikuradse syntyi vuonna 1900 Venäjän keisarikuntaan kuuluneessa Samtredian kaupungissa, nykyisen Georgian alueella. Opiskeluvaiheessa Georgian hallitus lähetti hänet Berliiniin päättämään keskeneräiset opinnot. Nikuradsesta tuli Saksan kansalainen, kun Puna-armeija valloitti Georgian vuonna 1921. Hyökkäyksen jälkeen Nikuradse alkoi aktiivisesti tukea georgialaisia maastamuuttajia, samanaikaisesti hän solmi ensimmäiset suhteet natseihin. Erityisen hyvät suhteet hän onnistui luomaan Alfred Rosenbergiin, jonka Kaukasian suunnitelmiin Nikuradse onnistui vaikuttamaan. Nikuradse yritti ajaa ajatusta Georgian itsenäisyydestä. Toisen maailmansodan aikaan hän käytti suhteitaan georgialaisten pelastamiseen natsien sorrolta.
Nikuradse kuoli Saksan Münchenissä vuonna 1981. Hänen veljensä Johann Nikuradse oli myös fyysikko.
Kuuprinsessa
Kuuprinsessa ("The Secret of Moonacre") on vuonna 2008 valmistunut elokuvasovitus Elizabeth Goudgen teoksesta "The Little White Horse" (1946). Elokuvan on ohjannut Gábor Csupó. Nuorille suunnatun fantasiaelokuvan pääroolissa on Dakota Blue Richards. Hän esittää 13-vuotiasta orpotyttöä Maria Merryweatheriä, joka muuttaa asumaan setänsä luokse salaperäiseen kartanoon, Moonacre Manoriin.
"Kuuprinsessa" esitettiin Toronton elokuvajuhlilla syyskuussa 2008, ja teatteriensi-iltansa se sai seuraavan vuoden helmikuussa. Teatterilevityksessä elokuva tuotti maailmanlaajuisesti hiukan yli seitsemän miljoonaa dollaria; rahoittajalleen UK Film Councilille se aiheutti kaksi miljoonaa tappiota.
Stolitšnaja
Stolitšnaja () on yksi tunnetuimmista venäläisistä votkamerkeistä. Sen valmistus aloitettiin Moskovassa vuonna 1901. Pullon etiketissä on moskovalainen hotelli Moskva. Nimi tarkoittaa "pääkaupunkilaista".
Stolitšnajan alkoholipitoisuus on 40 tilavuusprosenttia. Sitä valmistetaan myös useilla eri aromeilla maustettuna.
The Little White Horse
The Little White Horse on Elizabeth Goudgen vuonna 1946 julkaistu lastenkirja. Romaani palkittiin arvostetulla Carnegie-lastenkirjallisuuspalkinnolla.
Harry Potterin luoja J. K. Rowling on maininnut "The Little White Horsen" yhdeksi lapsuuden lempikirjoistaan.
Gábor Csupó on ohjannut kirjasta vuonna 2008 valmistuneen elokuvasovituksen nimellä "Kuuprinsessa" ("The Secret of Moonacre").
Kalle Sievänen
Kalle Emil Sievänen (s. 9. maaliskuuta 1911 Loppi – 1. joulukuuta 1996 Varkaus) oli suomalainen pistooliampuja.
Kalle Sievänen on edustanut Suomea kolmissa olympialaisissa Melbournessa 1956, Roomassa 1960 ja Tokiossa 1964. Hänen parhain saavutuksensa on 25 m olympiapistoolin seitsemäs sija tuloksella 576.
Gunnar Sund
Gunnar Rafael Sund () oli suomalainen jääkärivääpeli ja Viron armeijan kapteeni sekä keilailun maailmanmestari. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa komppanianpäällikkönä Valkoisen armeijan merivoimissa.
Sundin vanhennat olivat postinkantaja Anders Sund ja Johanna Jansson. Hänet vihittiin avioliittoon vuonna 1919 Ellen Johanna Lönnqvistin kanssa. Hän kävi kansakoulun ja Helsingin yksityisen kauppakoulun iltakurssit.
Sund työskenteli liikeapulaisena ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 27. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin 4. heinäkuuta 1916 pataljoonan täydennysjoukkoon. Myöhemmin hän osallistui elokuussa vuonna 1916 Berliinissä pidettyihin erikoiskursseihin. Kurssien jälkeen hänet komennettiin erikoistehtäviin Suomeen. Suomessa santarmit pidättivät hänet Helsingissä 20. lokakuuta 1916, ja hänet toimitettiin Katajanokan lääninvankilaan, josta hän vapautui 23. marraskuuta 1917.
Sund liittyi 25. huhtikuuta 1918 Merikuntaan, josta muodostettiin myöhemmin Meripataljoona. Edellä mainituissa joukoissa hän toimi aluksi joukkueenjohtajana ja myöhemmin tilapäisesti 3. komppanian päällikkönä.
Sund siirrettiin sisällissodan jälkeen 14. elokuuta 1918 alkaen laivastoon, jossa hän palveli torpeedovene S 2:n 2. upseerina. Hän erosi armeijasta 17. joulukuuta 1918 ja lähti Viron vapaussotaan, jossa hän liittyi 28. joulukuuta 1918 alkaen Ensimmäiseen suomalaiseen vapaajoukkoon (Ekströmin rykmentti). Vapaajoukossa hän toimi aluksi joukkueenjohtajana 1. pataljoonan 3. komppaniassa ja myöhemmin 5. komppanian päällikkönä. Hän osallistui Viron vapaussodan taisteluihin Merikylässä, Loksassa, Kundassa, Laagnassa ja Narvassa. Viron armeijasta hän erosi 14. huhtikuuta 1919. Suomeen palattuaan hän työskenteli liikemiehenä vuosina 1920–1921, jonka jälkeen hän siirtyi toimistoapulaiseksi Helsingin poliisilaitokselle, jossa hän palveli vuoteen 1931 saakka. Myöhemmin hän toimi isännöitsijänä ja ravintoloitsijana ravintola Kairossa Helsingissä.
Sund osallistui talvisotaan sotapoliisina ja jatkosotaan Helsingin ilmasuojelukeskuksessa vuoteen 1943 saakka. Hänet on haudattu Helsinkiin.
Gunnar Sund voitti Lauri Virtasen kanssa keilailun parikilpailun maailmanmestaruuden Tukholmassa vuonna 1926. Tämä oli Suomen ensimmäinen keilailun maailmanmestaruus. Toiseksi sijoittunut yhdysvaltalaispari Jarret – Fliger hävisi suomalaisille kymmenen pistettä (1562–1552). Vuoden 1929 MM-kisojen henkilökohtaisessa kilpailussa Sund sijoittui 16:nneksi.
Keilaajana Sund edusti Helsingin IFK:ta. Suomalaisen Pursiseuran riveissä hän harrasti kilpapurjehdusta 1930-luvun lopulta 1950-luvulle. Nyrkkeilyssä ja yleisurheilussa hän toimi tuomarina 1930-luvulta alkaen ja oli ajanottajana Helsingin 1952 olympialaisissa.
Joutsenprinsessa ja taikavuoren salaisuus
Joutsenprinsessa ja taikavuoren salaisuus ("The Swan Princess II: Escape from Castle Mountain") on yhdysvaltalainen animaatioelokuva vuodelta 1997. Se on jatko-osa vuonna 1994 julkaistulle "Joutsenprinsessa"-elokuvalle. Elokuvan ohjasi Richard Rich, joka ohjasi myös elokuvasarjan ensimmäisen osan.
Elokuva on "Joutsenprinsessa"-elokuvan ensimmäinen jatko-osa. Elokuvasarjaan tehtiin vielä kolme jatko-osaa: "Joutsenprinsessa ja lumottu valtakunta" (1998), "Joutsenprinsessan joulu" (2012) ja "" (2014).
Ensimmäisen elokuvan tapahtumista on kulunut vuosi. Prinsessa Odette ja prinssi Derek juhlivat häidensä vuosipäivää Joutsenlammen linnassa, mutta juhlallisuudet keskeytyvät ulkona tapahtuneeseen tulipaloon, jonka on sytyttänyt Clavisin apuri. Ilkeä Clavis haluaa itselleen maagisen kuulan, jolla hän voisi hallita kuningaskuntaa. Clavis kaappaa Derekin äidin, kuningatar Albertan, ja houkuttelee Derekin pelastamaan tätä. Kyseessä on kuitenkin ansa.
Suomenkielisessä versiossa ääninäyttelijöinä toimivat muun muassa Veikko Honkanen, Antti Pääkkönen, Seppo Pääkkönen, Petteri Summanen, Maija-Liisa Peuhu, Piia Parviainen ja Topi Lehtipuu.
Taisto Oksanen
Taisto Oksanen (s. 2. tammikuuta 1964 Kotka) on suomalainen näyttelijä.
Oksanen kirjoitti ylioppilaaksi kirkkonummelaisesta Porkkalan lukiosta. Vuonna 1989 hän aloitti opinnot Teatterikorkeakoulussa, josta hän valmistui vuonna 1993.
Teatterirooleja Oksanen on tehnyt eniten rooleja Q-teatterissa, mutta on vieraillut myös Helsingin, Turun ja Espoon kaupunginteattereissa, Ryhmäteatterissa ja Teatteri Takomossa. Hän on toiminut myös tanssijana Zodiakin ja Kekäläinen & Co:n tuotannoissa.
Valmistuttuaan Teatterikorkeakoulusta Oksasta alkoi näkyä säännöllisesti kotimaisissa elokuvissa ja televisiosarjoissa. Elokuva- ja televisiorooliensa lisäksi hän on esiintynyt äänellään kuunnelmissa ja animaatioelokuvissa.
Oksanen on ollut mukana EDERED-nuortenteatterijärjestön toiminnassa. Hän toimii myös Suomen Näyttelijäliiton hallituksessa.
Johnsons Air
Johnsons Air oli ghanalainen rahtilentoyhtiö, joka on perustettiin vuonna 1996. Yhtiöllä oli Boeing- ja Douglas DC-8 -koneita.
Lentoyhtiön päälentokenttä oli Kotokan kansainvälinen lentoasema Ghanan pääkaupungissa Accrassa.
"maaliskuussa 2007"
"aiemmin käytössä olleita"
Lauri Virtanen (keilaaja)
Lauri Thorvald Virtanen (s. 13. joulukuuta 1896 Helsinki) oli suomalainen keilailun maailmanmestari.
Lauri Virtanen voitti Gunnar Sundin kanssa ensimmäisenä suomalaisena keilailun maailmanmestaruuden Tukholmassa vuonna 1926. Parikilpailussa he kukistivat toiseksi sijoittuneen yhdysvaltalaisparin Jarret – Fliger kymmenellä pisteellä (1562–1552).
Helsingin IFK:ta edustanut Virtanen voitti Suomen Keilailuliiton edeltäjän, Helsingin Bowlingliiton mestaruuden henkilökohtaisessa kilpailussa vuosina 1925 ja 1926. Hän jatkoi keilaamista pitkään ja voitti HBL:n joukkuemestaruuden vielä vuonna 1950.
James Weaver (kilpa-autoilija)
James Weaver (s. 4. maaliskuuta 1955 Lontoo, Iso-Britannia) on brittiläinen jo uransa lopettanut autourheilija.
Weaver ajoi Euroopan Formula 3 -sarjassa vuosina 1981–1984 ja Britannian F3:ssa 1981–1982. Hän ajoi muutamana kautena Formula 3000 -sarjassa muutamassa kilpailussa, mutta ei saavuttanut yhtään pistettä. Vuonna 1989 Weaver debytoi British Touring Car Championship -sarjassa Oulton Parkin radalla. Hän sijoittui kauden päätteeksi kokonaispisteissä toiseksi John Clelandin taakse. Weaver osallistui useana vuotena Le Mansin 24 tunnin ajoon, jossa hän ajoi muun muassa Jyrki Järvilehdon ajoparina vuosina 1990 ja 1996. Uransa viimeiset vuodet Weaver vietti American Le Mans Series -sarjassa, jossa hänen autokuntansa ylsi voittoihin asti. Hän lopetti uransa kauden 2006 päätteeksi.
Anssi Hirvonen
Anssi Hirvonen (s. 21. tammikuuta 1948 Tampere) on suomalainen ooppera- ja oratoriolaulaja sekä Sibelius-Akatemian emeritus laulutaiteen lehtori ja vs. professori.
Hirvonen on suorittanut Sibelius-Akatemiassa kanttori-urkurin-, yleisen osaston päästö-, yksinlaulunopettajan- ja laulun diplomitutkinnot.
Hirvonen on toiminut suurten kirkkomusiikkiteosten tenorisolistina 1972 lähtien. Hän on esittänyt yli 60 suurta, orkesterisäestyksellistä kirkkomusiikkiteosta, lähes 700 konsertissa muun muassa Suomessa, Ruotsissa, Saksassa, Yhdysvalloissa, Venäjällä, Virossa, Latviassa ja Färsaarilla. Hän on laulanut J. S. Bachin Johannes-passion evankelistan osan yli 100 kertaa. Muita keskeisiä teoksia ovat olleet muun muassa J. S. Bachin Matteus-passio, Joulu-oratorio, H-molli messu, Händelin Messias, Mozartin Requiem, Haydnin Luominen, Rossinin Messe Solennelle ja Verdin Requiem.
Hänen oopperadebyyttinsä oli 1975 Tampereen Oopperan Rigolettossa Mantovan herttuana. Savonlinnan Oopperajuhlien vierailijana hän on toiminut 1978–1994, Heidelbergin Oopperan solistina 1979–1980, Suomen Kansallisoopperan vierailijana 1980–1997 ja vakituisena solistina 1990–1993. Hän on vieraillut solistina myös Ruotsin Kuninkaallisessa Oopperassa ja Estonia-teatterissa. Lisäksi Hirvonen on vieraillut eri maakuntaoopperoissa.
Hirvonen on saanut tunnustusta erityisesti sekä bel canto- että koomisista rooleistaan. Hän on esittänyt yli 40 oopperaroolia yli 50 eri produktiossa yli 700 esityksessä ja tehnyt lukuisia levytyksiä sekä tv- ja radiotaltiointeja.
Hirvonen toimi Sibelius-Akatemian opettajana 1981–1985, lehtorina 1985–2013, vs. professorina 1995, 1996–1997 ja 2008–2011 sekä laulumusiikin osaston johtajana 2000–2002 ja varajohtajana 2002–2008. Hän toimi myös kirkkomuusikkona Helsingissä ja Tampereella 1970–1981.
Hänelle myönnettiin Director musices -arvonimi vuonna 1998.
James Weaver
James Weaver -nimisiä henkilöitä:
Väinö Sigell
Väinö Sigell (18. syyskuuta 1879 Helsinki – 11. helmikuuta 1964 Helsinki) oli suomalainen yleisurheilija ja keilaaja.
Väinö Sigell voitti Helsingissä vuonna 1903 Suomen kaikkien aikojen toisen urheilu­kuninkuuden, joka lajina oli yleisurheilun kymmenottelun edeltäjä. Sigell oli mukana jo vuoden 1902 ensimmäisessä urheilu­kuninkuus­kilpailussa, joka keskeytettiin viiden lajin jälkeen siksi ajaksi, että hän ehti käymään välillä soutukilpailussa.
Sigell menestyi 1920-luvulla keilaajana. Vuoden 1926 MM-kilpailuissa hän sijoittui henkilökohtaisessa kisassa kuudenneksi ja vuonna 1929 hän saavutti pronssia. Hän voitti Suomen Keilailuliiton edeltäjän, Helsingin Bowlingliiton mestaruuden henkilökohtaisessa kilpailussa vuosina 1928 ja 1929.
Siviiliammatiltaan Väinö Sigell oli prokuristi. Hän toimi Akateemisen kirjakaupan prokuristina vuoteen 1951 asti, jolloin siirtyi eläkkeelle.
Tänään
Tänään voi tarkoittaa ainakin seuraavia:
Erkki Lax
Erkki Sakari Lax (14. heinäkuuta 1926 Harjavalta – 21. elokuuta 2015 Pori) oli suomalainen keilaaja.
Erkki Lax voitti keilailun viisimiehisjoukkueiden maailmanmestaruuden Malmössä vuonna 1967. Kööpenhaminassa käydyissä vuoden 1969 EM-kilpailuissa hän voitti kolme hopeaa: parikilpailussa Jorma Henrikssonin kanssa sekä viiden miehen (amerikkalainen kilpailumuoto) ja kahdeksan miehen (eurooppalainen kilpailumuoto) joukkuekilpailuissa.
Porin Kellistäjiä edustanut Lax voitti Tauno Mäkelän kanssa parikilpailun Suomen mestaruuden vuonna 1961. Joukkuemestaruuden hän voitti vuosina 1961, 1968 ja 1975.
Sacha Pitoëff
Sacha Pitoëff (11. maaliskuuta 1920 Geneve – 21. heinäkuuta 1990 Pariisi) oli ranskalainen näyttelijä. Hän esiintyi roolissa muun muassa Alain Resnais'n elokuvassa "Viime vuonna Marienbadissa" (1961).
René Clément
René Clément (18. maaliskuuta 1913 – 17. maaliskuuta 1996) oli ranskalainen elokuvaohjaaja ja -käsikirjoittaja. Hän voitti uransa aikana lukuisia kansainvälisesti merkittäviä palkintoja, kuten parhaan vieraskielisen elokuvan Oscarit vuosina 1950 ja 1953.
Clémentin töitä ovat muiden muassa "Kielletyt leikit" (1952), "Ansa" (1956) ja "Palaako Pariisi?" (1966).
Sergio Corbucci
Sergio Corbucci (6. joulukuuta 1927 – 1. joulukuuta 1990) oli italialainen elokuvaohjaaja. Hänen elokuvansa tunnetaan todella väkivaltaisina ja älykkäinä toimintaelokuvina. Hän teki monia spagettiwesternejä. Corbucci oli kommunisti. Hänen ohjaajantyönsä oli kovin surrealistista ja apokalyptista, mukana mustaa huumoria. Hänen pikkuveljensä oli myös elokuva-alalla työskennellyt Bruno Corbucci.
Pekka Pietilä
Pekka Johannes Pietilä (s. 3. maaliskuuta 1930 Tampere) on entinen suomalainen keilaaja, joka menestyi 1950-luvun MM-kilpailuissa.
Pekka Pietilä voitti Essenissä vuonna 1955 maailmanmestaruuden kahdeksan hengen joukkuekilpailussa (eurooppalainen kilpailumuoto). Amerikkalaisittain kisatussa viisimiehiskisassa hän saavutti hopeaa. Helsingborgin MM-kilpailuissa 1958 menestys oli päinvastainen eli kultaa viisimiehiskisassa ja hopeaa kahdeksanmiehiskisassa. Henkilökohtaisessa kilpailussa Pietilä oli Essenissä neljäs ja Helsingborgissa yhdestoista.
Tamperelaista keilaseura Nastaa edustanut Pietilä voitti vuonna 1954 Suomen mestaruuden joukkuekilpailussa ja Matti Niemisen kanssa parikilpailussa. Samana vuonna hän heitti kahdeksan sarjan Suomen ennätyksen 1797 pistettä. Hänen uransa paras kahdeksan sarjan tulos oli lopulta 1816 pistettä, neljällä sarjalla hän sai kokoon 917 pistettä, ja paras yksittäinen sarja tuotti 290 pistettä.
Frank Beard
Frank Lee Beard (s. 11. kesäkuuta 1949 Frankston, Teksas) on yhdysvaltalainen rumpali, joka soittaa rockyhtyeessä ZZ Top.
Beard syntyi Frankstonissa, Teksasissa ja kävi koulua Irving High Schoolissa Irvingissa. Ennen liittymistään ZZ Topiin hän soitti yhtyeissä The Cellar Dwellers, The Hustlers, The Warlocks ja The American Blues.
Sukunimestään huolimatta hän on ainoa ZZ Topin jäsen, jolla ei ole partaa.
Välimeren kilpailut
Välimeren kilpailut (, ) on neljän vuoden välein järjestettävä monilajinen urheilutapahtuma, johon osallistuvat pääasiassa Välimeren rannikon valtiot.
Idean tapahtumasta esitti Egyptin olympiakomitean puheenjohtaja Muhammed Taher Pasha vuoden 1948 kesäolympialaisten yhteydessä, ja ensimmäiset kilpailut järjestettiin Aleksandriassa vuonna 1951. Vuoteen 1991 asti tapahtuma järjestettiin aina vuosi ennen olympialaisia, mutta vuodesta 1993 lähtien se on järjestetty vuosi olympialaisten jälkeen.
Välimeren kilpailuja hallinnoi Välimeren kilpailujen kansainvälinen komitea (, ). Tapahtuman symboli on kolme meren huuhtomaa rengasta, mikä kuvaa Välimerta sekä sitä reunustavia maanosia Aasiaa, Afrikkaa ja Eurooppaa.
Kilpailuihin ottaa nykyään osaa 24 valtiota:Aikaisemmin myös Jugoslavia, Serbia ja Montenegro ja Yhdistynyt arabitasavalta ovat osallistuneet. Israel on ainoa Välimeren rannikkovaltio, joka ei ole osallistunut kilpailuihin.
Vuoden 2005 tapahtumassa kilpailtiin 28 lajissa:
Kirsi Ahonen
Kirsi Marika Ahonen (s. 8. huhtikuuta 1976 Jurva) on suomalainen keihäänheittäjä, joka edustaa nykyisin Turun Weikkoja.
Ahonen on edustanut Suomea kerran aikuisten arvokilpailuissa: Göteborgin EM-kilpailuissa 2006, jossa hän sijoittui karsinnassa 24:nneksi heitettyään tuloksen 53,33.
Kalevan kisoista Ahosella on neljä mitalia. Tampereella 2008 hän voitti kultaa, Espoossa 2009 ja Turussa 2011 hopeaa ja Turussa 2001 oli pronssilla. Hallissa hän on voittanut kultaa 2006, 2007 ja 2009. Ahonen on osallistunut Suomi–Ruotsi-maaotteluun neljästi, parhaana sijoituksenaan toinen.
Ahosen ennätys keihäänheitossa on 60,98, jonka hän heitti vuoden 2006 heinäkuussa Helsingissä. Hän on kilpaillut myös kuulantyönnössä ja kiekonheitossa. Hänen nykyinen valmentajansa on Kari Häkkilä.
Ahonen on 170 cm pitkä ja painaa 70 kg.
TWA:n lento 840 (1969)
TWA 840 lennon kaappaus tapahtui 29. elokuuta 1969, kun kaksi palestiinalaisen terroristijärjestö PFLP:n jäsentä, Leila Khaled ja Salim Issawi, kaappasivat Trans World Airlinesin lentokoneen. Järjestö oli saanut virheellisen tiedon, että Israelin Yhdysvaltain suurlähettiläs Jitzhak Rabin olisi mukana Rooma-Ateena-Tel Aviv-lennolla. Kaapparit vaativat konetta laskeutumaan Damaskokseen. Panttivangit vapautettiin vahingoittumattomina.
Kaappauksen aikana koneessa tapahtui sen etuosan tuhonnut räjähdys. Boeing vaihtoi koneeseen toisen, tuhoutuneen koneen palosta säästyneen etuosan. Kone myytiin Pan Amille, joka käytti sitä useita vuosia. Maaliskuussa 1980 kone myytiin Yhdysvaltain ilmavoimille varaosiksi KC-135 Stratotanker -koneisiin.
Maire Rautakoski
Maire Rautakoski (o.s. Strömberg, s. 6. helmikuuta 1927 Helsinki) on suomalainen kilpauransa päättänyt keilaaja, joka saavutti 1960-luvulla useita arvokisavoittoja.
Vuonna 1960 naiset kilpailivat keilailun MM-kisoissa vielä epävirallisesti. Maire Rautakoski sijoittui tuolloin Kyllikki Vuorion kanssa parikilpailussa toiseksi. Vuonna 1962 naiset olivat jo virallisesti mukana keilailun ensimmäisissä EM-kilpailuissa Besançonissa, ja Rautakoski oli kisojen menestynein keilaaja: hän voitti kultaa henkilökohtaisessa kilpailussa, Eija Krogeruksen kanssa parikilpailussa sekä molemmissa joukkuekilpailuissa (4 × 3 + 3 sarjaa amerikkalaisittain ja 4 × 6 sarjaa eurooppalaisittain).
Méxicon MM-kilpailuissa 1963 Rautakoski saavutti pronssia molemmissa joukkuekilpailuissa. Birminghamin EM-kilpailuissa 1965 hän voitti kultaa parikilpailussa jälleen Eija Krogeruksen kanssa ja eurooppalaisittain keilatussa joukkuekilpailussa. Amerikkalaisittain käydyssä 5 × 3 + 3 sarjan joukkuekilpailussa Suomi sai pronssia. Viimeiset arvokisamitalinsa, kaksi joukkuekultaa Rautakoski voitti Malmön MM-kisoissa 1967.
Kuopiolaista Kolausta edustanut Rautakoski voitti henkilökohtaisen Suomen mestaruuden vuosina 1962 ja 1965. Hänet valittiin Suomessa Vuoden naisurheilijaksi 1962. Hänet valittiin syksyllä 1972 ensimmäisenä naisena Suomen Keilailuliiton hallitukseen.
Rautakoski kilpaili myös muissa urheilulajeissa. Vuonna 1944 hän kuului Helsingin Uimarien viestijoukkueeseen, joka voitti Suomen mestaruuden 4 × 100 metrin vapaauinnissa. Käsipallossa hän edusti Karhun Poikia ja pelasi maajoukkueessa Pohjoismaiden mestaruuskilpailuissa.
Rautakosken aviomies Aarre Rautakoski sekä pojat Jere ja Jyrki Rautakoski olivat myös aikanaan menestyneitä keilaajia.
François Périer
François Périer, oikealta nimeltään François Pillu (10. marraskuuta 1919 – 28. kesäkuuta 2002) oli ranskalainen näyttelijä. Hän voitti vuonna 1957 Baftan roolistaan René Clément’n elokuvassa "Ansa" (1956).
Périer syntyi Pariisissa, jossa hän myös kuoli 82-vuotiaana. Hänet muistetaan paitsi elokuvista, myös teatterista ja televisiosta.
Brigitte Fossey
Brigitte Fossey (s. 11. maaliskuuta 1946) on ranskalainen näyttelijä. Hän esiintyi jo varhain lapsuudessaan René Clément’n elokuvassa "Kielletyt leikit" (1952).
Fossey on menestyksellä jatkanut uraansa aikuisiälleen; hän on esiintynyt muiden muassa elokuvissa "Suuri seikkailu" (1967) ja "Kvintetti" (1979). Hän oli ehdolla César-palkinnon saajaksi vuosina 1977 ja 1978.
Ptuj
Ptuj (, ) on kaupunki Slovenian koillisosassa Štajerskan alueella. Ptujin kunnassa on 23 699 asukasta (2008) ja sen pinta-ala on 66,7 neliökilometriä.
Ptuj on Slovenian vanhin kaupunki. Sen alueella on ollut asutusta jo kivikaudella, ja sitä asuttivat keltit myöhäisrautakaudella. Roomalaiskaudella noin vuonna 103 Ptujista tuli oma kaupunkinsa nimellä "Colonia Ulpia Traiana Poetovio", joka kukoisti seuraavien vuosisatojen aikana mutta joutui hunnien polttamaksi vuonna 450. Keskiajalla kaupunki oli Salzburgin arkkipiispojen hallussa. Kaupunkikuvaa hallitsee Drava-joen yläpuolella kohoava keskiaikainen Ptujin linna.
Ptujilla on kuusi sisarkaupunkia:
Strike Anywhere
Strike Anywhere on yhdysvaltalainen melodista hardcore punkia soittava yhtye. Se on perustettu Richmondissa Virginiassa vuonna 1999 Thomas Barnettin edellisen yhtyeen, Inquisitionin hajottua. Se otti nimensä Inquisitionin kappeleesta ”Strike Anywhere”. Yhtyeen musiikille on ominaista nopea tempo, tarttuvat melodiat ja tunnelatauksella laulettu ja huudettu laulu.
Yhtye on saanut erityisen paljon huomiota, kun niiden musiikkia oli mukana kolmessa Tony Hawk -videopelissä: "Tony Hawk's Underground" vuonna 2003 (”Refusal”), "Tony Hawk's American Wasteland" vuonna 2005 (”Question the Answer”) ja "Tony Hawk's Downhill Jam" (”The Promise”) vuonna 2006. He olivat myös mukana dokumenttielokuvassa "Wake Up Screaming" vuoden 2005 Vans Warped Tour'lta.
Strike Anywhere on esiintynyt Suomessa kerran, 20. toukokuuta 2008 Helsingin Nosturissa.
Strike Anywhere on poliittinen yhtye, jonka sanoitukset käsittelevät muun muassa poliisin raakuutta, anti-kapitalismia, naisten oikeuksia, eläinten oikeuksia ja globalisaatiota. He ovat myös tukeneet kappaleillaan poliittisten liikkeiden albumeja, kuten liveversio ”Sunset on 32nd” -kappaleesta "1157 Wheeler Avenue: A Memorial for Amadou Diallo" -albumilla ja ”To the World” -kappale "Rock Against Bush, Vol. 1" -albumilla. Strike Anywheren "Change is a Sound" -albumin kansivihossa todetaan heidän tukevan ”vegetaristista elämäntapaa, minimipalkkaa ajavaa liikettä ja taistelua korporatiivistä globalisaatiota vastaan”. Vuonna 2006 julkaistulla albumilla "Dead FM", bändi siirtyi poliittisista iskulauseista, osoittamaan ”enemmän sosiologisia ajatuksia siitä, miksi nämä (tapaukset) tapahtuvat.
Yhtyeen logo on "Antifascist Circle", ympyrä, jossa on kolme alaoikealle osoittavaa nuolta, joka on ”kansainvälinen tunnus vastarinnalle, tasa-arvolle ja solidaarisuudelle kaikkia sorrettuja kansoja kohtaan”. Tunnus on alun perin suunniteltu Iron Front -liitolle.
Strike Anywhere sallii yleisön nauhoittaa heidän live-esiintymisiään henkilökohtaiseen, epäkaupalliseen käyttöön, ja he ovat menneet niin pitkälle, että antoivat Internet Archivelle luvan luoda osion, jossa fanit voivat ladata ja jakaa tallenteitaan.
Nina van Pallandt
Nina Magdelene van Pallandt (o.s. "Møller-Hasselbalch"; s. 15. heinäkuuta 1932 Kööpenhamina) on tanskalainen laulaja ja näyttelijä. Hänen puolisonaan oli vuosina 1960–1975 paroni Frederik van Pallandt, jonka kanssa hän muodosti lauluduon Nina & Frederik.
Nina van Pallandtin ensimmäinen aviomies oli tanskalainen näyttelijä ja laulaja, kreivi Hugo Wessel (1930–2012). He avioituivat 1955. Vuonna 1960 Nina van Pallandt avioitui laulupartnerinsa, paroni Frederik van Pallandtin kanssa. Heidän tiensä erosivat 1960-luvun lopulla, kun Frederik alkoi seurustella ja sai lapsen tanskalaisen mallin Dot Holm Jensenin kanssa. Avioero tuli voimaan vasta 1976. Frederik van Pallandt kuoli Filippiineillä 1994 huumekauppaan liittyvän henkirikoksen uhrina. Nina van Pallandt tunnettiin 1970-luvulla Howard Hughesin muistelmat väärentäneen kirjailija Clifford Irvingin rakastajattarena ja jonkin aikaa eteläafrikkalaisen satiirikon Robert Kirbyn vaimona.
Van Pallandt esiintyi uransa aikana useissa elokuvissa, joiden joukossa ovat Robert Altmanin "Pitkät jäähyväiset" (1973), "Mitkä häät!" (1978) ja "Kvintetti" (1979) sekä Paul Schraderin "American Gigolo" (1980). Julie Delpy esitti häntä Clifford Irvingin tapausta käsittelevässä elokuvassa "Vedätys" (2006).
Eija Krogerus
Eija Selma Liisa Krogerus (o.s. Vanhala, 19. kesäkuuta 1932 Helsinki – 7. lokakuuta 2018 Helsinki) oli suomalainen keilaaja, joka saavutti 1960- ja 1970-luvuilla yhdeksän arvokisavoittoa ja yhteensä 19 arvokisamitalia.
Eija Krogerus oli vuonna 1962 keilailun ensimmäisissä EM-kilpailuissa Besançonissa kisojen toiseksi menestynein naiskeilaaja. Hän sai henkilökohtaisessa kilpailussa hopeaa edellään vain maannaisensa Maire Rautakoski. Kultaa hän voitti parikilpailussa Rautakosken kanssa sekä molemmissa joukkuekilpailuissa (4 × 3 + 3 sarjaa amerikkalaisittain ja 4 × 6 sarjaa eurooppalaisittain). Méxicon MM-kilpailuissa 1963 hän saavutti pronssia molemmissa joukkuekilpailuissa. Birminghamin EM-kilpailuissa 1965 hän voitti kultaa parikilpailussa jälleen Rautakosken parina ja eurooppalaisittain keilatussa joukkuekilpailussa. Amerikkalaisittain käydyssä 5 × 3 + 3 sarjan joukkuekilpailussa Suomi sai pronssia. Malmön MM-kisoissa 1967 hän voitti molemmissa joukkuekilpailuissa kultaa ja henkilökohtaisessa kilpailussa hopeaa hävittyään Yhdysvaltain Helen Westonille vain kahdeksalla pisteellä (4585–4577). Kööpenhaminan EM-kilpailuissa 1969 hän saavutti kultaa eurooppalaisittain keilatussa joukkuekilpailussa ja hopeaa amerikkalaisittain keilatussa joukkuekilpailussa.
Dublinin EM-kilpailuissa 1973 Krogerus saavutti hopeaa parikilpailussa Ulpu Kaikon kanssa ja pronssia henkilökohtaisessa kilpailussa. Lontoon MM-kilpailuissa 1975 hän sijoittui henkilökohtaisessa kilpailussa hopealle. Vuonna 1977 hän voitti Lea Hilokosken parina Euroopan mestaruuden, ja viimeinen arvokisamitali tuli vuoden 1979 MM-kisoista Krogeruksen keilatessa Tuula Kaartisen kanssa parikilpailussa hopealle.
Kotimaassaan Eija Krogerus edusti helsinkiläisseuroja Keila-Naiset, Strikers ja Blooper. Hän voitti henkilökohtaisen Suomen mestaruuden vuosina 1963, 1967, 1968, 1970, 1971, 1979 ja 1982. Hänet valittiin Suomessa Vuoden naisurheilijaksi 1967. Vuonna 2002 hänet valittiin ensimmäisenä suomalaisena keilailun kuuluisuuksien galleriaan. Hän osallistui SM-kisoihin vielä 2010-luvulla.
Thomas Beatie
Thomas Beatie (s. 1973) on yhdysvaltalainen transmies, eli hänen sukupuolensa on korjattu naisesta mieheksi. Hän synnytti tyttövauvan 3. heinäkuuta 2008. Beatien uutisoitiin olevan maailman ensimmäinen lapsen synnyttänyt mies.
Beatie syntyi naiseksi ja hänet valittiin Miss Havaijiksi Tracy Lagondino -nimisenä. Beatie on käynyt läpi osittaisen sukupuolenkorjausleikkauksen. Hänen rintansa leikattiin pois ja hän sai hormonihoitoa. Hänellä on naisen sukuelimet eli hän voi tulla raskaaksi toisin kuin hänen vaimonsa Nancy.
Hänen vaimonsa puolestaan pystyi hormoneilla imettämään lasta, koska Beatie ei siihen pystynyt.
Alkuvuonna 2008 uutinen Beatien raskaudesta aiheutti maailmalla kohua. Vuonna 2009 Beatie synnytti toisen lapsensa, terveen pojan. Hänen vaimonsa imetti lasta taas. Helmikuussa 2010 uutisoitiin, että Thomas ja Nancy odottavat kolmatta lastaan.
Pariskunta erosi vuonna 2012. Beatie meni uusiin naimisiin vuonna 2016.
Rauno Manni
Rauno Kalervo Manni (s. 1. kesäkuuta 1931 Tampere) on entinen suomalainen keilaaja.
Rauno Manni voitti keilailun MM-kilpailuissa Helsingborgissa 1958 maailmanmestaruuden viiden miehen joukkuekilpailussa ja MM-hopeaa kahdeksan miehen joukkuekilpailussa. Hampurin MM-kilpailuissa 1960 hän saavutti hopeaa parikilpailussa Kalle Asukkaan kanssa sekä kahdeksan miehen joukkuekilpailussa.
Tamperelaista keilaseura Nastaa edustanut Manni voitti vuonna 1954 Suomen mestaruuden henkilökohtaisessa kilpailussa ja neljän miehen joukkuekilpailussa.
Nainen ja kärppä
Nainen ja kärppä on Leonardo da Vincin maalaus noin vuodelta 1488. Nainen on Ludovico Sforzan rakastajatar Cecilia Gallerani. Maalaus on nykyisin Czartoryskin museossa Krakovassa.
Maalauksessa näkyvä eläin ei ole kärppä vaan sitä kookkaampi lemmikkinä käytetty toinen näätäeläin, fretti.
Maalaus on muun muassa innoittanut kirjailija Philip Pullmania hänen keksiessään "Universumien tomu" -fantasiatrilogiassa keskeisessä osassa olevaa ajatusta ihmissielujen eläinhahmoisista ruumiillistumista, daimoneista. Maalauksesta on Pullmanin mukaan aistittavissa todellinen yhteys tytön ja hänen sylissään olevan eläimen välillä.
Nokia 6280
Nokia 6280 on Nokian valmistama matkapuhelin, joka esiteltiin kesäkuussa 2005. Nokia 6280 on identtinen Nokia 6288 kanssa, vain muotoilu ja mukana tulevan muistikortin koko eroaa.Sisäänrakennettu 2 megapikselin kamera, jolla voi kuvata vaakatasossa
Kuvaresoluutio:
Kuvatiedostomuoto: .jpg
8x digitaalinen zoomi
Videokuvan resoluutio
Videotiedostomuoto: ,3gp, .mp4
Sisäänrakennettu VGA-kamera.
Mitch Hewer
Mitchell Scott "Mitch" Hewer, (s. 1. heinäkuuta 1989 Bristol) on englantilainen näyttelijä ja malli. Hewer on tullut tutuksi "Skins – liekeissä" -televisiosarjan mukana roolista Maxxie Oliverina. Sarjan toisen tuotantokauden lopussa hänen roolihahmonsa kirjoitettiin ulos sarjasta muiden keskeisten hahmojen lisäksi. Vuonna 2008 hän näytteli Dannya "Britannia High" -televisiosarjassa.
Luettelo lentokonekaappauksista
Tämä on luettelo lentokonekaappauksista. Lista on kronologisessa järjestyksessä tapahtumavuoden mukaan.
Yksi muutamista Portlandista koneeseen nousseista oli lipputiskillä antanut nimekseen Dan Cooper. Hän sai käytäväpaikan 18C kello 16.35 lähtevälle lennolle. Aikakaudelle tyypillisesti hän oli pukeutunut tummaan pukuun, kravattiin sekä valkoiseen kauluspaitaan. Asukokonaisuutta täydensivät hattu, sadetakki sekä salkku. Iholtaan hän oli hivenen ruskettunut tai ristiverinen, mutta hänen käyttämänsä englanti ei sisältänyt mitään tunnistettavaa murretta.
Pian nousun jälkeen Cooper hivutti lentoemäntä Flo Schaffnerin kouraan lapun. Schaffner sujautti lapun vormunsa taskuun ja jatkoi työtään. Ohittaessaan Cooperin toistamiseen, kuiskasi tämä ”sinun olisi syytä lukea lappu, sillä minulla on pommi”, nyökäten samalla sylissä olevan salkkunsa suuntaan. Luettuaan lapun Schaffner kiirehti ohjaamoon, josta kapteeni vuorostaan ilmoitti Seattle-Tacoman lentokentän lennonohjaajalle tilanteesta.
Itse lappua ei koskaan löytynyt, sillä Cooper vaati saada sen takaisin, jotta paperia ei voitaisi myöhemmin käyttää todisteena. Miehistön myöhempien lausuntojen mukaan lapussa luki: ”Salkussani on pommi. Käytän sitä jos tarvis. Sinun tulee istua viereeni. Kone on kaapattu”. Vaatimuksena olivat myös 200 000 dollarin edestä käteistä merkkaamattomina 20 dollarin seteleinä sekä kaksi selkään puettavaa päävarjoa ja kaksi rintapuolen varavarjoa. Nämä tulisi toimittaa koneeseen tämän laskeuduttua Seattle-Tacoman lentokentälle.
Flo Schaeffner palasi Cooperin luo ja istui tämän alkuperäiselle paikalle käytävän puolelle, Cooperin ottaessa ikkunapaikan. Tällöin mies raotti salkkuaan, näyttäen sen sisältävän johtoja sekä kaksi punaista putkiloa, jotka muistuttivat dynamiittipötköjä. Lentoemäntä sai luvan käydä kertomassa laukun sisällöstä ohjaamoon saaden myös ohjeet pitää kone ilmassa kunnes rahat ja laskuvarjot olisivat valmiina lastattaviksi.
Koko tapahtumasarja oli tapahtunut niin vaivihkaa, ettei valtaosa matkustajista tiennyt kaappauksen olevan käynnissä. Kapteenin kuulutus kertoi laskeutumisen viivästymisestä tekniseen vikaan vedoten. Tuohon aikaan lentokonekaappaukset olivat melko yleisiä, sillä historian viidestäsadasta kaappauksesta kaksi kolmasosaa tapahtui vuosien 1960–1973 välillä. Tätä taustaa vasten Northwest Orientin omistaja Donald Nyrop ei ollutkaan turhan huolissaan muusta kuin yhtiönsä maineesta ja hän antoikin siunauksensa kaapparin vaatimuksiin suostumiselle.